Euroopa Liidu Teataja L 322 , 25/11/1997 Lk 0033 - 0035



Komisjoni määrus (EÜ) nr 2325/97, 24. november 1997, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 17 lõiget 2, ning arvestades, et: liikmesriikide poolt määruse (EMÜ) nr 2081/92 artikli 17 alusel teatatud teatavate nimede puhul on nõutud lisateavet, et tagada nimede vastavus kõnealuse määruse artiklitele 2 ja 4; lisateave näitab, et kõnealused nimed vastavad kõnealustele artiklitele; seepärast tuleks kõnealused nimed registreerida ja lisada komisjoni määruse (EÜ) nr 1107/96 [3] (viimati muudetud määrusega (EÜ) nr 1065/97 [4]) lisasse; kolme uue liikmesriigi ühinemise järel peab määruse (EMÜ) nr 2081/92 artikliga 17 ettenähtud kuuekuuline ajavahemik algama nende riikide ühinemiskuupäeval; mõned kõnealuste liikmesriikide teatatud nimed vastavad kõnealuse määruse artiklitele 2 ja 4 ning seepärast tuleks need registreerida; käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 1107/96 lisasse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. november 1997 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT L 148, 21.6.1996, lk 1. [4] EÜT L 156, 13.6.1997, lk 5. -------------------------------------------------- LISA A. EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha (ja rups) PRANTSUSMAA "—Porc de la Sarthe | (KGT) | —Porc de Normandie | (KGT) | —Porc de Vendée | (KGT) | —Porc du Limousin | (KGT)" | Juust SAKSAMAA "—Odenwälder Frühstückskäse | (KPN)" | AUSTRIA "—Tirolere Almkäse/Tiroler Alpkäse | (KPN)" | ROOTSI "—Svecia | (KGT)" | Õlid ja rasvad SAKSAMAA "—Lausitzer Leinöl | (KGT)" | Oliiviõli ITAALIA "—Garda | (KPN) | —Dauno | (KPN) | —Colline Teatine | (KPN) | —Monti Iblei | (KPN) | —Laghi Lombardi | (KPN) | —Valli Trapanesi | (KPN) | —Terra di Bari | (KPN) | —Umbria | (KPN)" | Puu- ja köögivili ITAALIA "—Clementine di Calabria | (KGT) | —Nocciola di Giffoni | (KGT) | —Scalogno di Romagna | (KGT) | —Uva da tavola di Canicatti | (KGT)" | Värske kala, limused ja koorikloomad ja neist valmistatud tooted SAKSAMAA "—Schwarzwaldforelle | (KGT)" | B. MÄÄRUSE (EMÜ) nr 2081/92 I LISAS LOETLETUD TOIDUAINED Õlu SAKSAMAA "—Kölsch | (KGT) | —Rieser Weizenbier | (KGT)" | Leiva-, saia-, pagari- ja kondiitritooted ITAALIA "—Pane casareccio di Genzano | (KGT)" | C. MÄÄRUSE (EMÜ) nr 2081/92 II LISAS LOETLETUD PÕLLUMAJANDUSSAADUSED JA -TOOTED PRANTSUSMAA "—Foin de Crau | (KPN)" | --------------------------------------------------